སྤྱོད་ལམ་གྱིས་གཉན་ཐོག་གཉན་དབབ་པ་དང་།
ལྟ་སྒོམ་སྤྱོད་འབྲས་བཞིའི་ལྷུར་བླང་པའོ། །དང་པོ་ནི། རང་ཉིད་རི་རྩེར་ཉལ་བ་
ཙམ་གྱིས་རི་གཉན་རྩེ་ནས་རྡུལ་ཕྲན་ཙམ་དུ་ལུས་པ་མེད་པ་ཐལ་བར་བུན་གྱིས་
སོང་བར་བསམ་ལ། ཞབས་ཀྱིས་འགྲོས་བོར། སྐུ་ཡིས་ས་བཅག །ལུས་ཀྱིས་བྱིང་
བརྙིལ་བ་གསུམ་བྱའོ། །ཤིང་གཉན་རྩ་བར་ཉལ་བས་ཀྱང་ཤིང་དེ་རྩད་ནས་བཅད་
པས་མེ་མཆེད་པ་བཞིན་དུ་རྡུལ་ཕྲན་ཙམ་ཡང་མ་ལུས་པར་བསམ་ལ་ཕཊཿབྱའོ། །དེ་
20
བཞིན་དུ་ཏིང་ངེ་འཛིན་གྱིས་མཚོ་དཀྲུག་པ། བྲག་བཤིག་པ་ལ་སོགས་བྱ་ལ་ཕཊ
བྱའོ། །གང་ཡང་དེ་ལྟར་འགྲེས་སུ་ཤེས་པར་བྱའོ། །གཉིས་པ་སྤྱོད་ལམ་གྱིས་གཉན་
ཐོག་གཉན་དབབ་པ་ནི། དེས་ཀྱང་ནད་ཞི་བར་མ་ནུས་པའམ། ཆོ་འཕྲུལ་ཚུར་
ཆེ་ན། དངོས་སུ་རི་བཤིག །ཤིང་བཅད་མཚོ་དཀྲུག་ལ་སོགས་བྱ་རྒྱུད་འགྲེལ་ལས་
377

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གསུངས་ཀྱང་། སྟོང་ཉིད་གདེངས་ལྡན་མ་གཏོགས་དྲག་ལས་མི་རུང་སྟེ། དྲན་
པའི་ཞལ་ནས། འཆི་ཐུག་སྲོག་ལ་མ་བབ་པར།། དྲག་དམིགས་ཟིལ་གནོན་དྲག་པོ་
ནི། རྣམ་སྨིན་བག་ཆགས་ཆེ་བས་སྤོང༌།། ཞེས་གསུངས། འོན་ཀྱང་སྟོང་ཉིད་
དང་སྙིང་རྗེ་གཉིས་འབྱོང་བ་དང་། དམིགས་པ་གཟིར་ཞིང་ཤ་ཁྱེར་ཁྲག་ཁྱེར་ཡང་
ཡང་བྱ་བ་ཤིན་ཏུ་ཟབ་བོ། །རང་ལུས་འཇིག་རྟེན་ཁེངས་པར་བསམ་ལ། ཡེ་ཤེས་
དབྱེ་ལ་དབྱིངས་ཤེས་བསྲེ། ཚོགས་ཆེན་བཀྱེ་བ། སྒྱུ་མ་གསུམ་ལ་བསླབ་པར་
བྱའོ། །དེས་རང་ལ་གནོད་པའི་གདོན་དང་། གཉན་སའི་གདོན་གཉིས་འཐབ་
པའི་དུས་སུ་ནད་སྔར་བས་ཐུར་འགྲོ། ཆོ་འཕྲུལ་ཟིལ་ལོང་བ་འབྱུང་བས། དེའི་
དུས་སུ་བདག་འཛིན་བློས་གཏོང་། ཡ་ང་ཚར་བཅད། འཇིགས་སྐྲག་ཐད་སོར་
བོར། སྟོང་ཉིད་སྙིང་རྗེ་བསྒོམ་ལག གཉན་ས་འདི་ལ་གནས་པའི་བདུད་དང༌།
སོགས་དང་། ལྷ་འདྲེ་ཡིད་ཀྱི་གཟུགས་ཅན༔ སོགས་བརྗོད་དོ། །དེ་ཡང་གཉན་
སའི་ལྷ་འདྲེ་ནུས་པ་ཆེ་བ་དང་། རང་གི་བདག་འཛིན་གཏན་ནས་སྤངས་ནུས་
པ་དང་། ཏིང་ངེ་འཛིན་གྱི་རྩལ་མྱུར་ལ་དྲག་པ་གསུམ་འཛོམ་པས་ནད་གདོན་
ལས་གྲོལ་ནས་མཆོག་ཐུན་མོང་གི་དངོས་གྲུབ་མ་ལུས་པར་འཐོབ་པར་འགྱུར་རོ། །ལྷ་
འདྲེ་ནུས་པ་ཆུང་བ་དང་། རང་གི་ཨར་གཏད་དྲགས་པ་དང་། དུས་ཡུན་རིང་
དུ་འགྱང་བ་ནི། མཚོ་སྐམ་ལ་ཆུ་འབྱུང་བ་རེ་བ་དང་འདྲ་བས་ནུས་པ་ཞུད་པ་
ཡིན་ནོ། །
གསུམ་པ་ལྟ་སྒོམ་སྤྱོད་འབྲས་བཞིའི་ལྷུར་ལེན་པ་ནི། ལུས་སྦྱིན་ལྟར་རོ། །དོན་ལྔ་
པ་རྫོགས་པའི་དྲོད་ཚད་བསྟན་པ་ལ་གསུམ་སྟེ། རྫོགས་པའི་དྲོད་ཚད་ངོས་བཟུང་
བ། ཕྱིར་མི་ལྡོག་པའི་གོ་བགོ་བ། ལོག་ནོན་གནད་ཀྱི་གཟེར་ཆེན་བཅའ་བའོ། །དང་
པོ་ལ་གསུམ་སྟེ། ཐུན་མོང་གི་དྲོད་ཚད་ནད་གདོན་བྲལ་བ། དངོས་གྲུབ་སྟེར་བ།
378

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
མཆོག་གི་དྲོད་ཚད་དོ། །དང་པོ་ནད་ཀྱི་བྱེད་པོ་གདོན་ཡིན་པས། གདོན་ལུས་
ལས་བུད་པའི་རྟགས་ནི། ལུས་ཚག་ཚག་དང་། གཡོ་འགུལ་དང་། བེར་སྦྲིད་བྱུང་
བའོ། །ལུས་ལས་གྲོག་སྦུར་འབུ་སྲིན་དང་། ཉ་ལྕང་སྦལ་སྦྲུལ་སྡོམ་སྡིག་དང་། བ་
གླང་ལ་སོགས་སྲོག་ཆགས་རིགས་དངོས་སམ་རྨི་ལམ་དུ་བུད་པར་འོང་། ནད་ཐོན་
པའི་རྟགས་ནི་ཡར་སྐྱུག་པ་དང་། མར་ཁྲག་རྣག་བཤལ་བ་དང་། ལུས་ལ་ཁྲག་རྣག་
འཛག་པ་དང་། རླང་པ་སྔོན་དམར་དུ་ཕྱུར་བ་འོང་ངོ༌། །དེ་ལ་འཁྲུལ་གཞི་ཡོད་
དེ། གནོད་པ་འདྲ་ཡང་ཕན་པའི་རྟགས་ནི། མདའ་མདུང་གིས་བརྒྱབ་པ་དང་།
གཅན་ཟན་གྱིས་རྨུགས་པ་དང་། གཡག་གིས་བརྡུང་བ་ལ་སོགས་ཆོ་འཕྲུལ་འདྲ་
ཡང་བཟང་ངོ་། །གཡུང་དྲུང་ནོར་བུ་གླེགས་བམ་ཕུལ་ན་བོན་ལ་དབང་བ་ཡིན།
མདའ་མདུང་རལ་གྲི་ཕུལ་ན་འཕྲིན་ལས་ལ་ཐོགས་པ་མེད་པའི་རྟགས། གོ་ཁྲབ་
སོགས་ཕུལ་ན་བསྲུང་བར་བྱེད་པའི་རྟགས། གདུགས་དང་འཁོར་ལོ་ཕུལ་ན་དབང་
དུ་འདུ་བའི་རྟགས་སོ། །གཉིས་པ་དངོས་གྲུབ་ཐོབ་པའི་རྟགས་ནི། ཁྲུས་བྱས་པ།
གྱེན་ལ་འཛེག་པ། སྐས་དང་འཕྲང་ལས་བསྒྲལ་བ། ནམ་ལངས་པ། ཉི་ཟླ་ཤར་
བ། པདྨའི་གདན་ལ་འདུག་པ། མེ་ཏོག་གིས་ལུས་ལ་བརྒྱན་པ་ལ་སོགས་འབྱུང་
ངོ་། །གསུམ་པ་མཆོག་གི་དྲོད་ཚད་ནི། ཡ་ང་བའི་གནས་དགུ་ལ་སོགས་ལ་བསྒོམ་
པས། རིག་པ་ལ་རང་དབང་ཐོབ་པས། བག་དྲོ་ལ་ཉམས་ང་མེད་པ་དང་། ཚོགས་
བདག་མས་བྱིན་གྱིས་བརླབས་པས། རང་ཉིད་ཚོགས་དཔོན་དུ་གདན་འདྲེན་པའམ་
ཚོགས་ཕུལ་བ་དང་། སྒྱུ་མ་སུམ་སྦྱོར་ལ་འབྱོངས་པས། རི་ལུང་ལ་ཐོག་པ་མེད་པ་
དང་། ཆགས་སྡང་རྩད་ནས་ཆོད་པས། ལྷ་འདྲེ་དབང་དུ་འདུས་པ་དང་། བྱང་
ཆུབ་སེམས་རྩལ་འབྱོངས་པས་འགྲོ་བ་ལ་ཕན་ཐོག་པ་དང་། མི་མིན་དབང་དུ་
འདུས་པས་ཐང་སྟོང་དུ་བསྡད་ཀྱང་འཚོ་བ་འབྱུང་བ་དང་། དྲོད་རྟགས་ཁོང་ནས་
379

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འཆར་བས་ནད་གདོན་དངོས་སུ་ཞི་བ་དང་། སྣང་བ་རང་བཞིན་གྱིས་དག་པས་
མངོན་ཤེས་རྒྱུད་ལ་འཆར་བ་དང་། སེམས་ཉིད་གཏན་ལ་ཕེབས་པས་བོན་སྐུ་རྒྱུད་
ལ་སྐྱེ་བ་ལ་སོགས་པའི་ཡོན་ཏན་འབྱུང་ངོ་། །གཞན་ཡང་ནད་སོས་པ་དང་། ཡམས་
ཆད་པ་དང་། དགྲ་འདྲེ་གང་གིས་ཀྱང་གླགས་ལྟ་མི་ནུས་པ་དང་། གཞན་གྱིས་
ཕ་བསད་པའི་སྔུན་ན་བསྡད་ཀྱང་དེས་ཀྱང་མི་འཚེ་ལ་སོགས་འབྱུང་བའོ། །གཉིས་
པ་ཕྱིར་མི་ལྡོག་པའི་གོ་བགོ་བ་མཁའ་འགྲོའི་གནད། སྟོང་ཉིད་ཀྱི་གོ་བགོ་བ་བོན་
སྐུའི་གནད། སྙིང་རྗེའི་གོ་བགོ་བ་རྫོགས་སྐུའི་གནད། སྒྱུ་མའི་གོ་བགོ་བ་སྤྲུལ་སྐུའི་
གནད་དོ། །དེ་ལ་རང་ཉིད་གནས་སོ་མ་གཉན་པོ། རྟུལ་ཞུགས་སོ་མ་མངོན་
གྱུར། ཏིང་འཛིན་སོ་མ་ངར་ཅན་ལ། ཚོགས་ཀྱི་བདག་མོ་སྤྱན་དྲངས་ནས་ཤ་
ཁྱེར་ཁྲག་ཁྱེར་བྱ་ལ་ཚོགས་ཀྱི་འཁོར་ལོ་བསྐོར་རོ། །ཕྱི་སྟོང་པ་ནམ་མཁའ་དྭངས་
སངས། ནང་སྟོང་པ་དབྱིངས་ཉིད་ཡེ་སངས། སེམས་ཉིད་སྟོང་པ་རྟོག་འཛིན་
གཏན་སངས་ལ། བོན་སྐུ་བདེ་བ་ཆེན་པོ་ཐིག་ལེ་ཉག་གཅིག་ལ་བཞག་པ་བོན་
སྐུའི་གནད་དོ། །སྒྱུ་འཕྲུལ་ཚུར་བྱུང་སྒྱུ་མའི་སྐུལ་འདེབས། སྒྱུ་ལུས་ཕར་སྤྲུལ་
སྒྱུ་མ་གསལ་འདེབས། སྒྱུ་མ་རྩད་གཅོད་སྒྱུ་མའི་དབང་འདེབས་དང་གསུམ་སྒྱུ་
མ་ལ་སྦྱར་བས་སྤྲུལ་སྐུའི་གནད་དོ། །རང་ལ་སྡུག་བསྔལ་སྙིང་རྗེའི་ཉམས་མྱོང་།
གདོན་གྱི་གནོད་འཚེ་སྙིང་རྗེའི་དྲན་བསྐུལ། ཁམས་གསུམ་སེམས་ཅན་སྙིང་རྗེའི་
དམིགས་ཡུལ་གསུམ་གྱིས་སྙིང་རྗེ་སྦྱང་བ་ནི་རྫོགས་སྐུའི་གནད་དོ། །སྐུ་གསུམ་
དང་མཁའ་འགྲོའི་གནད་དང་བཞི་ལ་སྦྱངས་པས། ཕྱིར་མི་ལྡོག་པའི་ཐབས།
གྱད་སྟོབས་པོ་ཆེ་སྟོང་གིས་ཀྱང་མི་ཐུབ་པ་ཡིན་ནོ། །གསུམ་པ་ལོག་ནོན་གནད་
ཀྱི་གཟེར་ཆེན་བཅའ་བ་ལ་གསུམ་སྟེ། ལྡོག་སྐྱོན་བཞི། ལོག་ནོན་བཞི། གཟེར་
བཞིའོ། །དེ་དག་ལུས་སྦྱིན་ན་གསལ་ལོ། །དེ་ལྟར་དྲོད་ཚད་དམ་ཚར་ཚད་སོགས་
380

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
གང་ནས་ཀྱང་མང་དུ་གསུངས་ཀྱང་། ཉེ་བ་ནང་གི་ཚར་ཚད་ནི། ཞི་གཅོད་ལས།
ཚར་ཚད་དག་ལ་མང་ཡོད་ཀྱང་།། ཆོ་འཕྲུལ་སངས་ནས་སྐད་ཅིག་ཏུ། བློ་བདེ་བག་
དྲོ་སུར་གྱིས་འབྱུང་།། དེ་ལ་ཉེ་བའི་ཚར་ཚད་ཟེར༎ ཞེས་གསུངས་སོ། །གཞན་
ཡང་གཅོད་གདམས་ཁ་གཅིག་ལས། སྲོད་ལ་ཆོ་འཕྲུལ་འོང་ནས་ཐོ་རང་ཚར་ཚད་
འོང་བ་དང་། ནུབ་དང་པོར་ཆོ་འཕྲུལ་འོང་ནས་ནུབ་གཉིས་པ་ལ་ཚར་ཚད་འོང་
བ་སོགས་དེ་བཞིན་དུ་ནུབ་གསུམ་པ་བཞི་པ་ལ་སོགས་འདྲའོ། །ཞེས་སོ། །གཞན་
ཡང་ཕྱི་ཡི་ཚར་ཚད་ཐོག་སེར་ཞི་ནས་ཉི་ཟླ་གསལ་བར་བསྟན། བར་གྱི་ཚར་ཚད་
ལུས་ཀྱི་ཟུག་གཟེར་དྭངས་ནས་བདེ་བར་གནས། གསང་བའི་ཚར་ཚད་བློ་བདེ་
ཉམས་དགའ་སྟོང་ཉིད་རྟོགས། ཞེས་གསུངས་སོ། །འོན་ཀྱང་ཚར་ཚད་ལ་ཉེ་རིང་
མ་ངེས་ཀྱང་དྲོད་ཚད་མ་བྱུང་བར་དུ་བསྡད་དོ། །དེ་ཡང་མཚན་མོར་མར་མེ་མི་
བྱ། མེ་མི་འབུད། ཉིན་མོ་གཉིད་ན་འདྲེས་གནོད་པས་མི་གཉིད། ཡུལ་ལྷ་མནོལ་
བས་དྲི་ཚེ་ཆུང་ཉེ་སར་མི་འདོར། དེ་ནས་འགྲོ་དུས་ན་བསང་མཆོད་འབུལ། བསྔོ་
སྨོན་བྱ། གནས་དེ་སྔར་བས་བཟང་ཞིང་ལེགས་པར་སོང་བར་བསམ། དེ་ནས་
གཉན་སའི་ལྷ་འདྲེ་དེས་གཙོར་བྱས་པའི་འཁོར་བ་སྟོངས་ནས་སངས་རྒྱས་པར་
བསམ་ཞིང་རི་བྲག་གཉན་གནས་ཐམས་ཅད་མཁའ་ལ་གཞའ་ཡལ་བར་ལྟར་སོང་
བར་བསམ་མོ། །གོས་སྟན་སྤྲུག་ཉལ་ས་དང་ཐབ་ཀ་རྣམས་བཤིག །དེ་ནས་ལོ་གསུམ་
ཚུན་ཆད་ལ་དེར་མི་འོང་ངོ་། །དེས་ན་རྟག་ཏུ་གཉན་ཁྲོད་འགྲིམ་ཞིང་། ལུས་ཤ་
ཁྲག་གི་སྦྱིན་པ་གཏོང་ན། དུས་གསུམ་གྱི་བུ་ལོན་སོད་ཅིང་ལན་ཆགས་བྱང་། སྡིག་
སྒྲིབ་དག་ཅིང་ཚོགས་གཉིས་གཅིག་ཆར་དུ་རྫོགས། ཉམས་ལ་བོགས་ཐོན། རྟོགས་
ལ་གདེངས་ཐོབ། མཆོག་ཐུན་མོང་གི་དངོས་གྲུབ་དུས་གཅིག་ཏུ་ཐོབ་ནས།
མཐའ་ཐུག་སངས་རྒྱས་ཀྱི་འབྲས་བུ་འཐོབ་པར་འགྱུར་ཏེ། དཔའ་བདུན་ལས།
381

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རི་བཅུ་ཆོད་ན་ས་བཅུར་ནོན་པ་ཐེ་ཚོམ་མེད། ཅེས་དང་། རི་བརྒྱ་ཆོད་ན་ཐོད་
པ་མི་ལེན་པར་སངས་རྒྱས་པར་འགྱུར་རོ། །དེ་ལྟར་མ་གྱུར་ན་བདེར་གཤེགས་རིག་
འཛིན་བདག་ཀྱང་རྫུན། ཞེས་གསུངས་སོ། །འདི་ཉིད་ལས་ཀྱང་། རྟག་ཏུ་གཉན་
ས་དང་རི་ཁྲོད་འགྲིམ་པ་ལམ་གྱི་གཟེར། ཞེས་དང་། སྟོང་རྒྱུང་གི་ཞལ་ནས། གཉན་
ས་བརྒྱ་ཆོད་བར་དོ་མེད། ཅེས་དང་། བླ་ཆེན་གྱི་ཞལ་ནས་ཀྱང་། སྲོག་གཅོད་
པའི་ལན་ཆགས་འདིས་མིན་པ་མི་བྱང་། ཞེས་དང་། སློབ་དཔོན་གྱི་ཞལ་ནས།
དཔེར་ན་ཁམས་གསུམ་སེམས་ཅན་ལ། གསེར་གྱི་སྦྱིན་པ་གཏོང་བ་བས།། ལུས་སྦྱིན་
བདག་མེད་འགྱུར་སྟོབས་ཆེ།། ཞེས་དང་། སྨན་གོང་བའི་ཞལ་ནས་ཀྱང་། སྲུངས་
ཤིག་བརྒྱ་བས་ཁྱེར་ཅིག་གཅིག་གིས་དགའ༎ ཞེས་པ་སོགས་མང་དུ་གསུངས་སོ། །
སྨྲས་པ།
ཕྱི་རབས་རྗེས་འབྲང་གཅོད་མཁན་རྣམས།།
འདྲེ་སྙིང་རྗེས་འདུལ་ན་གཅོད་པ་ཡིན།།
འདྲེ་སྟོང་པར་ཤེས་ན་གཅོད་རབ་ཡིན།།
འདྲེ་སྒྱུ་མར་ཤེས་ན་གཅོད་པར་ཟེར།།
འདྲེ་རྣམ་རྟོག་ཤེས་ན་གཅོད་པར་བརྗོད༎ འདྲེ་རྡུང་རྡེག་བྱས་ན་གཅོད་ལོག་
ཡིན།། འདྲེ་འདྲེ་རུ་བཟུང་ན་གཅོད་པ་འཁྲུལ།། འདྲེ་གཞན་དུ་བཟུང་ན་གཅོད་པ་
གོལ།། དུག་ལྔ་སེམས་སུ་ཤེས་ན་སེམས་ཉིད་སྟོང་པ་ཡིན།། རྣམ་རྟོག་རང་གྲོལ་ཤེས་
ན་ཉམས་ལེན་དེ་ལས་མེད།། དུག་ལྔ་རང་ཞིར་སོང་ན་དུག་ལྔ་ལམ་ཁྱེར་ཟེར༎ དུག་
ལྔ་རང་ཁར་སྤྱོད་པ་ཉོན་མོངས་ཟང་མ་ཡིན།། ཉོན་མོངས་དབང་དུ་སོང་ན་རིགས་དྲུག་
གནས་སུ་སྐྱེ།། གཅོད་ཀྱི་གདམས་སྐོར་རྣམས་སུ་དེ་འདྲ་གསུངས། སླར་ཡང་སྨྲས་པ།
382

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
ཐོག་མེད་དུས་ནས་འཁོར་བར་སྦྱོར་བྱེད་པ།།
བདག་འཛིན་སྙེམས་རྟོག་བདུད་པོ་ཁོ་ཡིས་བྱས།།
དེ་ཕྱིར་སྙེམས་བྱེད་རྩད་ནས་གཅོད་བྱེད་ཅིང༌།།
གཅོད་ཀྱི་དོན་པོ་བདུད་བཞི་གཅོད་པར་གནད།།
དངོས་སྣང་ཆགས་སྡང་བྱེད་པ་ཐོགས་བཅས་བདུད།།
དངོས་མེད་དངོས་འཛིན་དགའ་སྡུག་ཐོགས་མེད་བདུད།།
རང་ལ་བཟུང་འཛིན་ང་རྒྱལ་དགའ་བྲོད་བདུད།།
དེ་ཡང་བདག་འཛིན་སྙེམས་བྱེད་བདུད་ལ་འདུས།།
དེས་ན་ཕྱི་རབས་རྗེས་འབྲང་གཅོད་མཁན་རྣམས།།
དུག་གསུམ་ངན་རྟོག་གཅོད་བྱ་ཀུན་གོ་ཡང་།།
བཟང་རྟོག་ང་རྒྱལ་རློམས་སེམས་གོ་དཀའ་བས།།
གང་ལ་མཆོག་འཛིན་རློམས་སེམས་གཅོད་པར་གནད།།
གང་ན་འདུ་འཛི་འཆིང་བ་ཀུན་གཅོད་ནས།།
རྒྱལ་བ་དགྱེས་པའི་དབེན་གནས་དགའ་ཚལ་དུ།།
ཚེ་གཅིག་བདག་འཛིན་ཉོན་མོངས་རྩད་གཅོད་ཅིང་།།
བདག་མེད་ཤེས་རབ་རྒྱུད་ལ་བསྐྱེད་པར་མཛོད།།
དེ་ལས་བྱུང་བའི་དགེ་ཚོགས་མ་ལུས་ཀུན། །
383

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཐའ་ཡས་མ་རྒན་རྣམས་དང་ཐུན་མོང་དུ། །
བྱང་ཆུབ་ཆེན་པོ་འཐོབ་ཕྱིར་བསྔོ་བར་བགྱི། །
ཀུན་ཀྱང་གདོད་མའི་གཞི་ལ་གྲོལ་བར་ཤོག །
ཅེས་མ་རྒྱུད་ཀྱི་གཉན་ས་ལམ་ཁྱེར་གྱི་གཅོད་ཁྲིད་བདུད་བཞི་རྩད་གཅོད་ཅེས་པ་འདི་ཉིད་རང་གི་
དབོན་སྐྱེས་བློ་གྲོས་རྒྱ་མཚོ་དང་། གླིང་སྤྲུལ་ཚེ་དབང་གཡུང་དྲུང་། ཨ་འདོ་བ་ངག་ཕྲིན། བཟོད་པ་སོགས་
ཀྱིས་བསྐུལ་ནས། ཤར་རྫའི་བྱ་བྲལ་བཀྲ་ཤིས་རྒྱལ་མཚན་གྱིས་རང་ལོ་དོན་ལྔའི་ཐོག་ཏུ། ཤར་རྫ་གཡུང་
དྲུང་ལྷུན་པོའི་རི་ཁྲོད་འོག་མ།། དགེ་ཐང་པདྨ་རྒྱས་པའི་སྐྱེད་ཚལ་གྱི་དབེན་ཁྲོད་དུ་བྲིས་པའི་དགེ་བས་
འགྲོ་ཀུན་བྱང་ཆུབ་བགྲོད་པའི་རྒྱུར་གྱུར་ཅིག །བཀྲ་ཤིས་སོ། །དགེའོ། ༈ །པར་འདི་བདེ་ཆེན་པདྨ་རྒྱས་
པའི་སྐྱེ་ཚལ་དུ།། ཇོ་བཙུན་ཚེ་དབང་བདག་གི་ཡོན་ཕུལ་དགེ །
384

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
༈ བསླུ་མེད་གཏན་གྱི་སྐྱབས་གནས་དཀོན་མཆོག་གསུམ། ། སྙིགས་མ་ལྔ་བདོའི་སྐྱབས་
གཅིག་ཡབ་སྲས་ཡུམ། ། བསྟན་པའི་སྲུང་མ་མ་མཆོག་སྲིད་པའི་རྒྱལ། ། རྒྱལ་ཀུན་འདུས་གཙོ་
དྲིན་ཆེན་བླ་མ་མཁྱེན། ། རྩེ་གཅིག་གསོལ་བ་བཏབས་པའི་རེ་འབྲས་སུ། ། བར་ཆོད་ཀུན་སོལ་བསམ་
དོན་མཐར་ཕྱིན་ཤོག ། ཅེས་པ་འདིའང་བསྟན་འཛིན་སྐྱེས་བུ་དམ་པ་རྣམས་ཀྱི་ཕྱི་ནང་གསང་བའི་བར་ཆད་
ཞི་བའི་ཕྱིར་དུ་ཤར་རྫ་པས་གསོལ་བ་བཏབས་པའོ།།